บาทเปิดตลาด 34.89 บาทต่อดอลล่าร์ ทรงตัว
เงินบาทเปิดตลาด 34.89 บาทต่อดอลล่าร์  ทรงตัว  รอความชัดเจนสัญญาณดอกเบี้ยจากเฟด-จับตาดีเบตครั้งสุดท้าย
20 ต.ค. 2559

เงินบาทเปิดตลาด 34.89 บาทต่อดอลล่าร์  ทรงตัว  รอความชัดเจนสัญญาณดอกเบี้ยจากเฟด-จับตาดีเบตครั้งสุดท้าย
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 34.89 บาท/ดอลลาร์ ทรงตัวใกล้เคียงกับช่วงปิดตลาดเย็นวานนี้ที่ระดับ 34.87/88 บาท/ดอลลาร์
"เงินบาททรงตัวใกล้เคียงกับช่วงเย็นวานนี้ ตลาดยังรอดูความชัดเจนเรื่องการปรับขึ้นดอกเบี้ยของเฟด และการดีเบตเลือกประธานาธิบดีสหรัฐ" นักบริหารเงิน กล่าว
นักบริหารเงิน ประเมินกรอบเงินบาทวันนี้ไว้ที่ 34.84-34.97 บาท/ดอลลาร์